Warm, Protea uitnodigings - Mooi Troues
Something Gold Designs bied vandag weer inspirasie aan toekomstige bruide. Hierdie uitnodigings sal beslis by jou aanklank vind as jy een van daardie bruide is wat Proteas op jou groot dag sien as 'n Moet-hê item! Die ontwerp is eenvoudig en die skrif maklik leesbaar wat altyd iets is om te oorweeg wanneer jy jou ontwerpe finaliseer. Alhoewel die kaartjies redelik eenvoudig is, word die blompatroon weer herhaal binne die koevert, wat die hele prentjie mooi saamtrek. Die uitnodigings is perfek vir 'n winter troue wat warm kleure in die kleurskema bevat. Hou beslis die ontwerp in gedagte om vir jou skryfbehoefte diensverskaffer te wys as die bogenoemde vir jou klink soos die tipe bruid wat jy is!